কথা রাখলেন মুখ্যমন্ত্রী, আজ থেকে শুরু হল ডেউচা পাঁচামির কাজ

মনা বীরবংশী, পাঁচামি: কথা রাখলেন মুখ্যমন্ত্রী। শুরু হল মমতা বন্দ্যোপাধ্যায়ের (Mamata Banerjee) সাধের প্রকল্প ডেউচা পাঁচামি (Deucha Panchami) কয়লা খনি খনন (Coal mining) প্রক্রিয়া শুরু হল। প্রথম পর্যায়ে ভারকাটা মৌজায় চাঁদা গ্রামে সরকারি ১২ একর অর্থাৎ ৩৬ বিঘে জমির উপর কয়লা উত্তোলনের প্রাথমিক পর্যায়ে শুরু। চাঁদা গ্রামে ঢুকল কয়লা তোলার মেশিন। কড়া পুলিশে নিরাপত্তা রয়েছে।

উল্লেখ্য, ডেউচায় কাজ শুরুর লক্ষ্যে গত জানুয়ারিতেই সব পক্ষের সঙ্গে নিয়ে একপ্রস্ত বৈঠক সারেন মুখ্যসচিব মনোজ পন্থ এবং রাজ্য পুলিশের ডিজি রাজীব কুমার। বৈঠকের পর মুখ্যসচিব জানিয়েছিলেন, ৩২৬ একর জমিতে খোলা মুখ খনির কাজ শুরু হবে। প্রথম পর্যায়ে উপরের স্তরে থাকা ব্যাসল্ট উত্তোলন করা হবে। তবে সঙ্গে সঙ্গে খনিগর্ভেও কাজ চলবে। কারণ সরকারের মূল লক্ষ্য যত দ্রুত সম্ভব এখানে জমে থাকা কয়লাকে উত্তোলন করা।

আরও পড়ুন: মাধ্যমিকের অ্যাডমিট কার্ড নিয়ে বড় ঘোষণা হাইকোর্টের

শিল্পমহলের বক্তব্য, সব বাধা কাটিয়ে এই কাজ শুরু হয়ে গেলে, তা নিঃসন্দেহে হবে রাজ্যের শিল্পায়নের জন্য ইতিবাচক নিদর্শন। সংশ্লিষ্ট সকলেই একমত, দেশ-বিদেশের শিল্প প্রতিনিধিদের সামনে বিশ্ব বঙ্গ শিল্প সম্মেলনের মঞ্চ থেকে তা ঘোষণা করে কার্যত মাস্টারস্ট্রোক দিলেন মুখ্যমন্ত্রী।

বীরভূম জেলার মহম্মদবাজারের ডেউচা-পাঁচামিতে এশিয়ার দ্বিতীয় বৃহত্তম কয়লা শিল্পাঞ্চল গড়ে ওঠার কথা। সেই কারণে আশায় বুক বেঁধেছে রাজ্য সরকার। সেই ঝলক একবার বিশ্ব বঙ্গ শিল্প সম্মেলনে শুনিয়েও দিয়েছেন মুখ্যমন্ত্রী। প্রস্তাবিত কয়লা খনি গড়তে মোট ৩৩৭০ একর জমি প্রয়োজন। এর মধ্যে ১০০০ একর হচ্ছে সরকারি জমি বাকিটা ব্যক্তিগত মালিকানাধীন।

দেখুন অন্য খবর-